section_heading: Tjedan 6 (5. ožujka 2018. – 11. ožujka 2018.)
paragraph_text: Novi tjedni zadatak je "Vojni rok". Kao glavni zapovjednik Big Brother je odabrao Orkija, a njegova zamjenica je Dubravka. Cilj dnevnog zadatka je ne pogriješiti više od četiri puta dnevno i slušati sve upute zapovjednika, njegova zamjenice i generala Big Brothera. Stanari zbog velikog broja grešaka Luke te ne salutiranja u vojsci, spavanja na straži Lucijana i Ribice te ostalih grešaka, nisu uspješno riješili tjedni zadatak. Na početku tjedna, tajna informacija bila je Marijanu (Maxu) i Dubravki (Dudi) da ako padnu tjedni zadatak idućeg tjedna su automatski nominirani, a ako prođu imaju imunitet. Lucijano i Ribica su imali tajni zadatak - krasti hranu i bacati ju preko ograde tajnim sustanarkama što su u konačnici i uspješno izvršili. U večernjoj live emisiji stanari javno iznose ime jednog stanara kojeg žele izbaciti. S četiri glasa Kuću napušta Bojan, koji seli u Tajnu kuću, a iz Tajne kuće u glavnu Kuću prelaze Karla i Bogo zahvaljujući najvećem broju glasova gledatelja.